**HOTĂRÂRE DE GUVERN**

**pentru aprobarea indicatorilor tehnico-economici și pentru declanşarea procedurilor de expropriere a imobilelor proprietate privată care constituie coridoarele de expropriere ale lucrărilor de utilitate publică de interes naţional** **pentru realizarea următoarelor obiective de investiții:**

1. ***Perdele forestiere de protecție a Autostrăzii A2, Județul Constanța, pozițiile kilometrice:*** 182+183 – 182+823; 183+183 – 183+983; 184+503 – 185+723; 185+963 – 186+403; 186+663 – 187+583; 188+123 – 189+443; 191+583 – 192+123; 192+483 – 194+163; 194+843 – 195+363; 196+103 – 196+863; 197+183 – 197+363; 199+403 – 199+903, de pe raza administrativ-teritorială a localităților: Medgidia, Ciocârlia și Murfatlar, jud. Constanța;
2. ***Perdele forestiere de protecție a Autostrăzii A2, Județul Constanța, pozițiile kilometrice:*** *200+403 – 202+083;*202+403 – 203+863; 204+163 – 204+423; 205+323 – 206+023; 206+683 – 207+003; 207+463 – 207+983; 208+443 – 209+183; 209+743 – 210+223; 210+923 – 211+923,de pe raza administrativ-teritorială a localităţilor: Bărăganu, Cumpăna, Murfatlar și Valu lui Traian, jud. Constanța.

*În temeiul* *art. 108* *din Constituţia României, republicată, al art. 5* *alin. (1)* *din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare,*

 **Guvernul României** adoptă prezenta:

**HOTĂRÂRE**

**Art. 1. -**  Se aprobă indicatorii tehnico-economici, înscriși în Anexa nr. 1 și amplasamentul coridoarelor de expropriere ale lucrărilor de utilitate publică de interes național, conform planurilor de amplasament - planurilor topografice, prevăzute în Anexa nr. 2\*, pentru următoarele obiective de investiții:

1. ***Perdele forestiere de protecție a Autostrăzii A2, Județul Constanța, pozițiile kilometrice:*** 182+183 – 182+823; 183+183 – 183+983; 184+503 – 185+723; 185+963 – 186+403; 186+663 – 187+583; 188+123 – 189+443; 191+583 – 192+123; 192+483 – 194+163; 194+843 – 195+363; 196+103 – 196+863; 197+183 – 197+363; 199+403 – 199+903, de pe raza administrativ-teritorială a localităților: Medgidia, Ciocârlia și Murfatlar, jud. Constanța,
2. ***Perdele forestiere de protecție a Autostrăzii A2, Județul Constanța, pozițiile kilometrice:*** *200+403 – 202+083;*202+403 – 203+863; 204+163 – 204+423; 205+323 – 206+023; 206+683 – 207+003; 207+463 – 207+983; 208+443 – 209+183; 209+743 – 210+223; 210+923 – 211+923 de pe raza administrativ-teritorială a localităţilor: Bărăganu, Cumpăna, Murfatlar și Valu lui Traian, jud. Constanța.

   **\*)** Anexa nr. 2 se comunică persoanelor fizice şi juridice interesate, la solicitarea acestora, de către Regia Națională a Pădurilor - Romsilva, depozitarul acestei anexe, fiind imposibilă publicarea în Monitorul Oficial al României, Partea I, a hărţilor topografice, motivat de impedimente de natură tehnico-redacţională.

**Art. 2. -** Se aprobă declanşarea procedurilor de expropriere a imobilelor proprietate privată situate pe amplasamentul prevăzut la art. 1, care fac parte din coridorarele de expropriere ale lucrărilor de utilitate publică de interes național, în suprafață de **45,2161** ha - teren agricol, expropriator fiind statul român, reprezentat de Ministerul Apelor și Pădurilor, prin Regia Națională a Pădurilor – Romsilva.

**Art. 3. -** Se aprobă lista cuprinzând imobilele proprietate privată supuse exproprierii, amplasate pe raza administrativ-teritorială a localităţilor: Bărăganu, Ciocârlia, Cumpăna, Medgidia, Murfatlar și Valu lui Traian, jud. Constanța, proprietarii sau deţinătorii acestora, precum şi sumele individuale aferente despăgubirilor, prevăzută în Anexa nr. 3 la prezenta hotărâre.

**Art. 4. -**  Se aprobă sursa de finanțare, în cuantum total de **7.545,001** mii lei de la bugetul de stat, prin bugetul Ministerului Apelor și Pădurilor, din fondul de ameliorare a fondului funciar cu destinație silvică, din fondul de conservare și regenerare a pădurilor, din fondul de mediu, precum și din alte surse legal constituite.

**Art. 5. -** Sumele individuale estimate de către expropriator, aferente despăgubirilor pentru imobilele proprietate privată cuprinse în coridoarele de expropriere ale lucrărilor de utilitate publică de interes naţional pentru realizarea obiectivelor de investiții, prevăzute la art. 1, pe baza rapoartelor de evaluare întocmite de experți evaluatori specializați în evaluarea proprietăților imobiliare, înscrise în Anexa 3, sunt în cuantum de **745,819 mii** lei, și sunt incluse în cuantumul total prevăzut la art. 4.

**Art. 6.** **-** Sumele individuale prevăzute la art. 5 se virează, la solicitarea expropriatorului într-un cont bancar deschis pe numele Regiei Naționale a Pădurilor – Romsilva, în termen de cel mult 30 de zile de la data publicării hotărârii de Guvernului.

**Art. 7. -** Expropriatorul va efectua, prin transfer bancar sau numerar, plata despăgubirilor către titularii drepturilor de proprietate asupra imobilelor expropriate sau consemnarea acestora, potrivit legii, în termen de cel mult 90 de zile de la emiterea prezentei hotărâri.

**Art. 8. -** Ministerul Apelor și Pădurilor, prin Regia Națională a Pădurilor – Romsilva, răspunde de realitatea datelor înscrise în lista cuprinzând imobilele proprietate privată supuse exproprierii, situate pe amplasamentul lucrărilor de utilitate publică de interes naţional, de corectitudinea datelor înscrise în documentele care au stat la baza stabilirii acestora, precum şi de modul de utilizare, în conformitate cu dispoziţiile legale, a sumelor alocate potrivit prevederilor prezentei hotărâri.

**Art. 9. -** Planurile amplasamentelor lucrărilor de utilitate publică de interes naţional pentru realizarea obiectivelor de investiții și lista cuprinzând imobilele proprietate privată supuse exproprierii, proprietarii sau deţinătorii acestora, precum şi sumele individuale aferente despăgubirilor se aduc la cunoştinţă publică prin afişarea la sediul consiliilor locale implicate şi, respectiv, prin afişare pe pagina proprie de internet a expropriatorului.

**Art. 10. -**  Anexele nr. 1, 2 şi 3 fac parte integrantă din prezenta hotărâre.

**PRIM-MINISTRU**

**Vasilica-Viorica DĂNCILĂ**